Piza universitetining Toshkent shahar filiali 2022/2023 o‘quv yili uchun hujjatlar qabulini e’lon qiladi

Yo‘nalish: Umumiy geologiya.
Yillik talabalar soni: 55 nafar.
O‘quv jarayoniga Italiyaning Piza universiteti professorlari taklif etilgan bo‘lib, ular fan va mutaxassislik bo‘yicha barcha darslarni ingliz tilida olib boradilar.
Universitet yakunida talabalar 2 ta diplom oladilar: Italiyaning Piza universiteti va Geologiya fanlari universiteti diplomlari.
Geologiya sohasidagi yetakchi kompaniyalar Toshkent shahridagi Piza universiteti filialining suhbat va test sinovlaridan muvaffaqiyatli o‘tgan 45 nafar talabasini tanlab olishga tayyor, ular tomonidan talabaning 4 yillik ta’lim shartnoma to‘lovi to‘lab beriladi, bundan tashqari, ushbu talabalarga o‘qishdan uzilmagan holda haq to‘lanadigan ish taklif etiladi.

Toshkent shahridagi Piza universiteti filialiga o‘qishga kirish uchun talab etiladigan hujjatlar ro‘yxati:
1. Universitetning kirish testlarida ishtirok etish uchun rektor nomiga yozma ariza;
2. O‘rta ma’lumot to‘g‘risidagi diplom (maktab yoki litsey/kollej diplomi). Maktabdan ma’lumotnoma, joriy yildagi 11 sinf bitiruvchilari uchun (maktab shahodatnomasini olgunlariga qadar);
3. Ariza beruvchining pasport nusxasi;
4. Ariza beruvchining 3,5x4,5 o‘lchamdagi fotosurati (olti dona);
Hujjatlarni topshirish oflayn va onlayn rejimda amalga oshiriladi. Hujjatlarni oflayn rejimda topshirish uchun quyidagi manzilga murojaat etish mumkin: Mirzo Ulug‘bek tumani, Olimlar ko‘chasi, 64 (Geologiya fanlari universiteti).
Belgilangan joy: Endokrinologiya instituti ro‘parasida.
Hujjatlarni onlayn tarzda qabul qilish @pisatashkent Telegram-kanali orqali amalga oshiriladi.
Hujjatlar 2022 yilning 1 mayidan 1 iyunigacha qabul komissiyasiga topshirilishi kerak.
Piza universiteti filialiga kirish imtihonlari 2022 yilning 10-15 iyun kunlari bo‘lib o‘tadi. Kirish imtihonlari 3 bosqichda o‘tkaziladi.
1. Matematika va mantiq fanidan test.
2. Ingliz tilidan test.
3. Suhbat.

Test sinovlari O‘zbekiston Respublikasi Vazirlar Mahkamasi huzuridagi Davlat test markazi ko‘magida o‘tkaziladi. Joy: Toshkent shahridagi Piza universiteti filiali.
Manzil: Mirzo Ulug‘bek tumani, Olimlar 64
Call-markaz: +99897 7594400
Veb-sayt: www.pisa.uz